CELEX: 32015D0514(02)
Language: sk
Date: 2015-05-13 00:00:00
Title: Rozhodnutie Komisie z 13. mája 2015, ktorým sa predlžuje obdobie vymenovania vedeckých odborníkov do Výboru pre hodnotenie farmakovigilančných rizík (Text s významom pre EHP)

14.5.2015   
            
            
               SK
            
            
               Úradný vestník Európskej únie
            
            
               C 161/5
            
         ROZHODNUTIE KOMISIE
   z 13. mája 2015,
   ktorým sa predlžuje obdobie vymenovania vedeckých odborníkov do Výboru pre hodnotenie farmakovigilančných rizík
   (Text s významom pre EHP)
   (2015/C 161/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (1), a najmä na jeho článok 61a ods. 1 a 4,
   keďže:
   
               (1)
            
            
               V článku 61a ods. 1 nariadenia (ES) č. 726/2004 sa vyžaduje, aby Komisia vymenovala šiestich nezávislých vedeckých odborníkov za členov Výboru pre hodnotenie farmakovigilančných rizík.
            
         
               (2)
            
            
               V článku 61a ods. 1 nariadenia (ES) č. 726/2004 sa stanovuje, že Komisia má vymenovať uvedených členov s cieľom zabezpečiť relevantné odborné znalosti v rámci výboru.
            
         
               (3)
            
            
               Členovia výboru majú byť vymenovaní na obdobie troch rokov s možnosťou jedného predĺženia.
            
         
               (4)
            
            
               Rozhodnutím z 21. júna 2012 Komisia vymenovala šiestich nezávislých vedeckých odborníkov na obdobie troch rokov od 2. júla 2012. S cieľom zabezpečiť, aby títo odborníci nepretržite a efektívne prispievali k práci vo výbore, by sa mal ich mandát v súlade s článkom 61 ods. 4 nariadenia (ES) č. 726/2004 predĺžiť na obdobie troch rokov počnúc 2. júlom 2015.
            
         
               (5)
            
            
               Ak nezávislý vedecký odborník vymenovaný týmto rozhodnutím už nemôže účinne prispievať k práci výboru alebo ak odstúpi, Komisia môže tohto člena na zostávajúce obdobie jeho mandátu nahradiť osobou z rezervného zoznamu,
            
         ROZHODLA TAKTO:
   Článok 1
   Na obdobie troch rokov sa od 2. júla 2015 predlžuje obdobie vymenovania týchto osôb do Výboru pre hodnotenie farmakovigilančných rizík:
   
               —
            
            
               Jane Ahlqvist RASTAD,
            
         
               —
            
            
               Marie Louise DE BRUIN,
            
         
               —
            
            
               Stephen J. W. EVANS,
            
         
               —
            
            
               Brigitte KELLER-STANISLAWSKI,
            
         
               —
            
            
               Hervé LE LOUET,
            
         
               —
            
            
               Lennart WALDENLIND.
            
         Článok 2
   Do rezervného zoznamu sú v poradí priority zaradení:
   
               —
            
            
               Thierry TRENQUE,
            
         
               —
            
            
               Michael THEODORAKIS,
            
         
               —
            
            
               Marie-Christine PERAULT-POCHAT,
            
         
               —
            
            
               Annemarie HVIDBERG HELLEBEK.
            
         
      V Bruseli 13. mája 2015
      
         
            Za Komisiu
         
         
            v mene predsedu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 136, 30.4.2004, s. 1.